2023 m. spalio 10 d. Bendrojo Teismo nutartis byloje Sberbank / Komisija ir BPV
(Byla T-525/22)1
(Ieškinys dėl panaikinimo – Ekonominė ir pinigų sąjunga – Bankų sąjunga – Bendras kredito įstaigų ir tam tikrų investicinių įmonių pertvarkymo mechanizmas (BPeM) – Pertvarkymo procedūra, taikoma įstaigos žlugimo arba galimo žlugimo atveju – BPV patvirtinta pertvarkymo schema – Komisijos patvirtinimo sprendimas – Tiesioginės sąsajos nebuvimas – Nepriimtinumas)
Proceso kalba: anglų
Šalys
Ieškovė: Sberbank of Russia PAO (Maskva, Rusija), atstovaujama advokatų D. Rovetta, M. Campa, M. Pirovano, M. Moretto ir V. Villante
Atsakovės: Europos Komisija, atstovaujama D. Triantafyllou ir A. Nijenhuis, Bendra pertvarkymo valdyba, atstovaujama K.-P. Wojcik, H. Ehlers, J. Rius Riu ir L. Forestier, padedamų advokatų B. Meyring, S. Schelo ir S. Ianc
Dalykas
SESV 263 straipsniu grindžiamu ieškiniu ieškovė prašo panaikinti, pirma, 2022 m. kovo 1 d. Bendros pertvarkymo valdybos sprendimą SRB/EES/2022/21 dėl Sberbank d.d. pertvarkymo schemos patvirtinimo, antra, BPV atitinkamai 2022 m. vasario 27 ir 28 d. parengtas Sberbank banka d.d. vertinimo atskaitas Nr. 1 ir Nr. 2, ir, trečia, 2022 m. kovo 1 d. Komisijos sprendimą (ES) 2022/948, kuriuo patvirtinama Sberbank d.d. pertvarkymo schema (OL L 164, 2022, p. 65).
Rezoliucinė dalis
Atmesti ieškinį kaip nepriimtiną.
Nereikia priimti sprendimo dėl Europos Centrinio Banko (ECB) ir Kroatijos Respublikos prašymų įstoti į bylą.
Sberbank of Russia PAO padengia savo, Europos Komisijos ir Bendros pertvarkymo valdybos (BPV) patirtas bylinėjimosi išlaidas, išskyrus išlaidas, susijusias su prašymais įstoti į bylą.
Sberbank of Russia, Komisija, BPV, ECB ir Kroatijos Respublika padengia savo bylinėjimosi išlaidas, susijusias su prašymais įstoti į bylą.
____________
1     OL C 441, 2022 11 21.